ઉત્તમ મહેતા (રાજીવ મહેતા) મુંબઇના એક મોટા ગુજરાતી બિલ્ડર છે, જે જેટલાં મકાન બાંધે છે એના કરતાં વધારે લોકોને ફાયર કરે છે. એમનો મોટો બંગલો છે, પણ બંગલામાં વસતાં લોકો ભારે વિચિત્ર છે. ઉત્તમભાઇનાં પત્ની કામિની ઉર્ફ કિમિ મહેતા (સોનિયા શાહ) ફિટનેસ ફ્રીક છે. એ કોઇપણ ઉંમરની સ્ત્રીઓને અઢાર વર્ષની બનાવવાના યજ્ઞમાં લાગેલાં છે. દીકરી અનાયા (સ્મૃતિ ખન્ના)એ માત્ર શોપિંગ કરવા માટે અવતાર ધારણ કર્યો હોય એમ ક્રેડિટ કાર્ડ ઘસાવીને શોપિંગ કરતી ફરે છે. કહેવાય છે કે ઉપરવાળો જ્યારે અક્કલ વહેંચતો હતો ત્યારે એ બેન શોપિંગ કરવા ગયેલાં. ઉત્તમ ભ’ઇનો એક ગેંડા જેવો જાડિયો પાડિયો દીકરો પણ છે, પરંતુ એનું નામ ટાઇગર (કરણ આશર) છે. એ આખો દિવસ ખાઉં ખાઉં જ કરતો રહે છે.